**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2016 M. GRUODŽIO 22 D. SPRENDIMO NR. B1-239 „DĖL MOLĖTŲ RAJONO SAVIVALDYBĖS NEKILNOJAMOJO TURTO OBJEKTŲ KATEGORIJŲ IR ĮMOKOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR TVARKYMĄ DYDŽIŲ NUSTATYMO“ PAKEITIMO**

2023 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 31 punktu, 15 straipsnio 2 dalies 29 punktu, 16 straipsnio 1 dalimi, Lietuvos Respublikos atliekų tvarkymo įstatymo 302 straipsnio 3 ir 4 dalimis, Lietuvos Respublikos Vyriausybės 2013 m. liepos 24 d. nutarimo Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ 2.1 papunkčiu ir Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių, patvirtintų Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, 18 punktu, atsižvelgdama į UAB „Utenos regiono atliekų tvarkymo centro“ direktoriaus 2022 m. lapkričio 22 d. įsakymą Nr. VK-382 „Dėl mišrių komunalinių atliekų priėmimo ir tvarkymo mokesčio dydžio nustatymo“ ir UAB „Utenos regiono atliekų tvarkymo centro“ direktoriaus 2022 m. gruodžio 22 d. įsakymą Nr. VK-433 „Dėl 2022 m. lapkričio 22 d. įsakymo Nr. VK-384 „Dėl priimamų atliekų į mišrių komunalinių atliekų mechaninio ir biologinio apdorojimo įrenginius, Utenos regioninį nepavojingų atliekų sąvartyną, statybinių atliekų aikštelę bei biologiškai skaidžių atliekų kompostavimo aikšteles sąrašo ir kainų patvirtinimo“ pakeitimo“,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės tarybos 2016 m. gruodžio 22 d. sprendimą Nr. B1-239 „Dėl Molėtų rajono savivaldybės nekilnojamojo turto objektų kategorijų ir įmokos už komunalinių atliekų surinkimą iš atliekų turėtojų ir tvarkymą dydžių nustatymo“ ir priedą išdėstyti nauja redakcija (pridedama).

2. Pripažinti netekusiu galios Molėtų rajono savivaldybės tarybos 2021 m. birželio 30 d. sprendimą Nr. B1-173 „Dėl Molėtų rajono savivaldybės tarybos 2016 m. gruodžio 22 d. sprendimo Nr. B1-239 „Dėl Molėtų rajono savivaldybės nekilnojamojo turto objektų kategorijų ir įmokos už komunalinių atliekų surinkimą iš atliekų turėtojų ir tvarkymą dydžių nustatymo“ pakeitimo“.

Savivaldybės meras